Odense Adresse-Contoirs Efterretninger, 1839-04-17
Fædrelandet. Stænderforsamlingen i Roeskilde. (Fortsættelse, see S. 202.) Sagen ang. Udkast til en Anordning, indeholdende nogle Modificationer i den nu bestaaende Lovgivning om Erhvervelse ved Hænd, Nr. 111 til 44. Committee: Ussing, Skibsted, Haagen. Ved Afstemningen blev det eenstemmig med 57 St. besluttet at fraraade hele Lovudkastet i dets nærværende Form, hvorefter det med 54 St. mod 3 blev vedtaget, at intet af de gjorte Forslag skulde tilraades istedetfor Udkastet. - Sagen ang. Andragendet fra adskillige Hosekræmmer=Svende og Lærlinge i Kjøbenhavn om at erholde Adgang til at vinde Borgerskab som Hosekræmmer. Forsamlingen indstillede: At det allernaadigst maatte paabydes, at alle de Personer, som beviisligen hidtil have været antagne som Lærlinge eller conditioneret som Svende hos nogen Hosekræmmer i Kjøbenhavn, maae, uanseet Bestemmelsen i 8 3 af Reskript 28 Febr. 1821, have Adgang til at vinde Borgerskab i denne Næringsvei, naar de iøvrigt have opfyldt de lovbefalede Bestemmelser, under hvilke saadant Borgerskab kan meddeles. - Sagen betræffende Prof. Finn Magnussens Forslag om nogle nye Lovbestemmelser ang, den islandske Handel. - Sagen ang. Justitsraad Skibsteds Forslag om Vandsteders Udtørring og Afdæmning; Forsamlingen indstillede: at Hs. Majestæt allernaadigst vilde lade udarbeide en Anordning, for, efterat være Provindsialstænderne forelagt til allerunderdanigst Betænkning, at emanere som Lov, ved hvilken de til Kysten af Havet eller Fjorde grændsende Grundeieres fortrinlige Ret til at foretage Jnddæmninger udenfor Kysten nærmere bestemmes, og tillige fastsættes den Omgangsmaade, som bør bruges, hvor flere Lodseiere af en saadan Kyst findes, naar disse ei kunne blive enige om det af enkelte af dem paatænkte Jnddæmningsarbeide. - Sagen ang. Andragenderne fra endeel Jndvaanere paa Færøerne om Adgang til at erholde Actier i den Kongelige Handel paa disse Øer. - Sagen betræffende Udkastet til en Anordning angaaende Straffen for Tyveri, Bedrageri, Falsk og andre dermed beslægtede Forbrydelser, No. 146 til 161. Committee: Bang, Salicath, Ussing, Haagen, Treschow. - Sagen betræffende Udkast til en Forordning ang. Straffen for falsk Vidnesbyrd og Meeneed, Nr. 161 og 162. - Sagen betræffende Udkast til en Anordning, indeholdende Modificationer i Forordn. 12 Juni 1816, ang. Straffen af Fængsel paa Vand og Brød. - Sagen ang. Bankdirekteur Haagens Forslag om Tallotteriets Ophævelse, No. 162 til 165. Committeen (Haagen, Ussing, Neergaard, havde foreslaaet: at indgaae til Hs. Majestæt Kongen med en Petition, hvori Forsamlingen, i den Forudsætning, at Finantsernes Tilstand vil forbedre sig saa meget, at der, efterat alle løbende Udgifter, de contractmæssige Afdrag paa Gielden derunder indbefattede, ere dækkede, bliver et Overskud af Jndtægterne til Fordeel for Finantserne, allerunderdanigst anholder om, at der maatte forelægges de første Stænderforsamlinger en Plan til Tallotteriets Ophævelse til en vis bestemt Tid. Brændeviinsbrænder Sidenius yttrede: Committeen har henpeget paa at dække denne Jndtægt ved at lægge en Skat paa Luxus-Gjenstande og Brændeviin. Brændeviin er efter min Formening ingen Nødvendigheds=Artikkel, og jeg vilde tilraade at beskatte denne Artikkel med 1 a 2 s. pr. Pot. Antager jeg, at hvert Menneske forbruger overhovedet 10 Potter Brændeviin om Aaret, vilde Skatten blive 10 eller 20 sk. pr. Jndivid, og denne ringe Summa vilde man vist med Glæde betale, naar et saa fordærveligt Onde som Lotteriet herved kunde hæves. Men da dette Paalæg meest vilde træffe Almuen, maatte man ogsaa beskatte saadanne Gjenstande, som meest traf den Rige og den høiere Stand, f. Ex. man maatte besatte, som i andre Lande, Karether og andre Luxus=Vogne, Rideheste, Livreebetjente, dem, som eie Jagt, og dem, som more sig ved Jagt, saa og forhøie Tolden paa Viin. Propr. Luders formeente, at der burde paalægges en indirekte Skat i Forhold til Folkemængden, hvad det egentlige Danmark angik, paa Hartkornet og Kjøbstæderne. Etatsraad Steenfeldt bemærkede, at man meget maatte tage i Betænkning at give Anviisning paa en ny Skat til dette Øiemed. Til flere andre Forandringer, der ogsaa have en moralsk Tendents, har Forsamlingen troet at man ei kunde gjøre Udveie til de fornødne Penge; han vil i denne Henseende blot nævne Arrester; men Tallotteriet vil man uden Ophold have hævet. Den Kongelige Commissarius bemærkede, at dersom Forsamlingen maatte blive enig om at indgive en Petition af et saadant Jndhold, som det, Referenten har fremsat som nærmest overeensstemmende med hans Mening, saa kunde det ikke andet end være Regjeringen velkomment. Selv efter det, der af den samlede Committee er antaget, vilde Petitionen ikke være uden Betydning, da det, naar den halve Deel af Lotteri-Jndtægten kunde dækkes, ved Skat, maaskee vilde blive muligt for Finantserne, paa anden Maade at gjøre Udveie til den savnede Halvdeel. Det turde dog være tvivlsomt, om de af Committeen særlig angivne Beskatningsgjenstande vilde føre til Maalet, da Tolden paa Luxusvarer for en stor Deel er meget indskrænket, netop af den Grund, at der under en høiere Told vilde være Frygt for flere Besvigelser, ligesom og en forhøiet Afgift paa Brændeviinsproductionen mulig kunde forøge Smugbrænderierne og det fremmede Brændeviins Jndsmugling. Men forsaavidt Forsamlingen ikke maatte finde Anledning til at tilraade nogen Skat til Dækning for Finantsernes Tab, saa forekommer det Commissarius, at der ikke er Grund til at indgaae med en Petition om Lotteriets Ophævelse; thi skjøndt han ikke kan indrømme, at Finantserne, som Committeen forudsætter, kunne siges at være i absolut Underballance, saa er det dog vist, at de ikke for Tiden i deres aarlige Jndtægter have tilstrækkelige Hjelpekilder til, ved Siden af deres aarlige Udgifter ogsaa at udrede samtlige de Gieldsafdrag, der hvile paa samme, og at den Sum, som der vil mangle, er for betydelig til at derkunde tænkes paa, at de inden næste Stænderforsamling kunne undvære en saa betydelig Jndtægt som den, Lotteriet giver. Capitain Rasch bemærkede, at der paa Bornholm aldrig har været ansat nogen Collecteur, og, som følge deraf, ingen Spillen i Tallotteriet fundet Sted i denne Provinds. Taleren skulde derfor troe, at hvad Beslutning Forsamlingen end tager, er og bliver den Bornholm uvedkommende, og skulde han tillade sig i denne Anledning at reservere sig et Amendement. Proprietair Langkilde stemte for Afskaffelsen og bemærkede i den Anledning, at han havde et Brev for sig om en Begivenhed, der er Forsamlingen bekjendt, nemlig et røverisk Overfald, som i Efteraaret 1838 er forøvet i Fyen paa en Karl, som fra Odense skulde bringe en betydelig Pengesum hjem til sin Huusbonde, og som blev udført af en Person, der var privat Postfører fra Odense for adskillige Proprietairer, Præster m. fl. Brevets Forfatter (Stedets Præst) siger Man fandt hos ham en stor Pakke Lotterisedler for sidste Halvaar med Jndsatser paa 80, 40, 30,20 Rbd. Han havde først ødelagt al sin Fortjeneste; dernæst var han forledet til at aabne Pengebreve og bruge disse og andre ham betroede Penge til at sætte i Lotteriet; og tilsidst, da hans Forlegenhed var steget til det Høieste, bragte Spillesygen ham til at begaae hiint Overfald og Røveri. Men uagtet Taleren stemte for Tallotteriets Afskaffelse, maatte han dog paa det Bestemteste erklære sig imod nogensomhelst direkte Skat for at dække det derved foraarsagede Afsavn i Statsindtægterne. Capitain Herforth udtalte sig med Bestemthed for, at en Petition i den nævnte Sag skulde være ledsaget med Forslag til en Beskatning, hvorved Statskassen kan blive dækket for den formindskede Jndtægt. At indgive en Petition - sagde han - uden et saadant Forslag, kan jeg ikke Andet end ansee for Affectation eller Coqvetteren med liberale Jdeer, da vi vel Alle, selv om vi i anden Henseende have forskjellige Anskuelser, ere enige om, at det er en reen Umulighed for Finantserne, pludselig at afsee henved en halv Million aarlige Jndtægter." Cancellieraad Haastrup yttrede, at han, hvor ønskeligt det end er, at Lotteriet kunde blive hævet, dog ikke kunde billige det Forslag, at en direkte Skat paa Hartkornet skulde afløse den Jndtægt, Staten nu har af Lotteriet, da Hartkornet allerede bærer Alt, hvad det kan taale, fornemmelig forsaavidt angaaer den mindre Formuende, eller den, som ikke har Evne til at fremvirke et extraordinair godt Agerbrug, og til hvilke der altid bør tages Hensyn. Kan en Beskatning paa Luxusartikler, det være hvad Slags det vil, derimod udfindes til at afløse Jndtægten fra Lotteriet, vil Taleren for sin Deel Jntet have at erindre derimod. Provst Birch: "skulde Foranstaltningen til Lotteriets Afskaffelse udsættes, indtil alle andre vigtige Forhold ere ordnede, indtil alle finantsielle Betænkeligheder ere overvundne, saa vil man, frygter jeg, ligesom man alt længe har været enig i at kalde Lotteriet det Ulendelig Slette, fristes til at henføre Foranstaltningen til det, en bekjendt Skribent kalder det Slette-Uendelige. Spørgsmaalet vil nu blive, om vi, i Bevidsthed om egen moralsk Kraft, i Bevidsthed om, at vi selv med Opoffrelse og Selvfornægtelse ville fremme Sagen, ogsaa tør tiltroe Folket en lige Kraft, en lige Redebonhed til at bringe Offere for et stort Formaals Opnaaelse, og skulde vi vel herom, tvivle, tvivle om, at jo Folket er villigt til, ved Overtagelsen af et beregneligt Paabud at løskjøbe sig fra et Onde, hvis fordærvelige Virkninger ere aldeles uberegnelige Etatsraad Steenfeldt: meget betænkeligt finder jeg det for Forsamlingen, der i saa Henseende ei kan være aldeles uafhængig af den almindelige Mening, at give Anviisning paa en almindelig Beskatning, og saaledes tilraade, at Folket skal paabyrdes en Skat, for at bortrydde et Onde, som upaatvivleligen Tiden vil efterhaanden give Midler ihænde til at faae hævet. Kammerjunker Benzon, idet jeg ubetinget maa andrage paa en Petition om Ophævelsen, finder jeg det ogsaa aldeles nødvendigt, at Forsamlingen ikkun andrager herpaa, imod at det herved for Finantserne opstaaede Tab igjen refunderes dem ved en direkte Skat, saalænge samme hertil ere trængende. Derimod kan jeg ikke billige den af Committeen fremsatte Jndstilling om Satsernes Forhøielse til 3 Mk., ligesaalidet som de Amendements, der tilsigte, ved palliative Midler at indskrænke Lotteri spillet; thi enten forfeile de Hensigten og ere da unyttige, eller de, hvis de naae samme, da medføre Tab for Finantserne, som disse ei kunne taale. Jeg skulde i det Hele heller foretrække– naar Lotteriet skulde vedblive - at nedsætte Satsen istedetfor at forhøie denne, ja jeg turde endog vove den Paastand. at, naar man kunde tænke sig et Lotteri, hvorved det var gjort Spillerne til en Umulighed at anvende en høiere Sum end 8 s. eller 1 Mk. af Gangen, et saadant Lotteri da snarere maatte være at anbefale som et Gode end som et Onde. Jeg har nemlig i saa Henseende nærmest for Øie den store Mængde af vore ulykkelige Medbrødre, hvis Forfatning er saa sørgelig og elendig, at de, for at dæmpe deres Lidelser, drukne disse i Brændeviin, og som ikkun have een glad Dag om Ugen - den nemlig, da Lotteriet trækkes og paa hvilken de med 8 s., der ellers vare anvendte til Brændeviin, have kjøbt sig et Haab, der bringer dem til, med Taalmodighed at bære Ugens Besværlighed. Jeg stemmer saaledes for en Skat istedetfor Tallottertet. Cancellieraad Hempel bemærkede, at det gaaer med Lotteriet som med saa Meget i denne Verden, at Misbrugene gjøre det fordommeligt. Betænke vi for Exempel, hvor megen Elendighed og hvor mange Forbrydelser der afstedkommes ved en umaadelig Nydelse af Brændeviin, da maatte dette, i Aualogi hermed, vel fortjene at kaldes en Helveddrik. Men 274 Nede ge er det virkelig saa, at Tallotteriet (som den ærede Committee antager) er et Onde, der undergraver Moralitet, Sædelighed og alle borgerlige Dyder, da bor Jntet afholde fra at indgive en Petition om dets øieblikkelige og ubetingede Afskaffelse. Jmidlertid tør Taleren ikke love sig den tilsigtede Virkning af de foreslaaede Midler. Bedrageren kan ligefuldt bortspille ham betroet fremmed Gods i Lotteriet, og den simple Almuesmand vil snart komme efter at skillinge sammen til det 3 Marks Jndskud. Noget Contrasterende synes det ogsaa Taleren at indeholdes deri, at man paa den ene Side ikke kan foreslaae Lotteriets Ophævelse, fordi Finantserne ikke kunne taale det Savn, og paa den anden yttrer, at den foreslaaede Jndstilling vilde medføre Afgang i Statsindtægterne. Jdet Taleren iøvrigt beklagede, et at have været tilstede ved Sagens foreløbige Behandling, tiltraadte han det af det andet geistlige Medlem stillede Amendement, og maatte derhos endnu gjøre opmærksom paa det Sælsomme i, at, medens man fra alle Sider stormer løs paa en medrette for farlig anseet Jndretning, taales det, at nye af lignende Art ligesom fremmilre af Jorden, endnu forinden man er bleven den gamle Plageaand qvit. Taleren meente hermed de mange under Navn af Varelotterier opstaaede Establissementer, hvortil daglig læses Jndbydelser i de offentlige Tidender, endskjøndt man deri ikkun seer et nyt Optrækker=System, hvorved Landet snart kan ventes oversvømmet af Porcellains=Theekopper, pletterede Lysestager og flere overflødige Luxusartikler. Det egentlige Farlige ligger dog i Hanget eller Spillesygen, der endnu mere forplantes ved hine Surrogater for Tallotteriet. Hvem falder her ikke billedet i Evangeliet ind om den urene Mand, som, efterat være vendt tilbage til sit reengjorte Huus, fandt samme besat af syv andre Aander, endnu argere end den selv, Cancellieraad Haastrup protesterede alene imod, at den Afgang, som Finantserne vilde lide ved Tallotteriets Ophævelse, skulde dækkes ved et Paalæg paa Hartkornet, men havde Jntet imod, at der i hiint Øiemed lagdes en Skat paa Luxusartikler. Der kunde dog vel være en Middelvei at gaae i denne Sag, nemlig efterhaanden at indskrænke Lotteriet, saaledes som foreslaaet i Committeens anden Jndstilling og Provst Birchs andet Amendement. Capitain Herforth: "Saafremt Forsamlingen, som jeg haaber, kommer til den Beslutning, at indgive Petition i denne Sag, skulde jeg meget ønske, at den i Præmisserne til Petitionen vilde udtrykke sin Misbilligelse over, at paa en Tid, hvor det er vitterligt, at en stor Deel af Nationen har det Ønske at see Tallotteriet afskaffet, der da hyppigen, som af det ærede Medlem fra Odense er udtalt, concessioneres Varelotterier, der vel i deres Følge ikke ere saa fordærvelige som det egentlige Tallotteri, men som dog lokke og narre Folk Penge ud af Lommen, der tilsammentagne udgjøre ikke ubetydelige Summer. Biskop Mynster yttrede, at, skjøndt han aldeles Jntet havde at tilføie til det, som allerede var fremført i denne Sag, kunde han dog ikke modstaae sin Trang til ogsaa at udtale sin Anerkjendelse af de Medlemmers Fortjeneste, der have stillet, og saa kraftigen understøttet de Amendements, ved hvilke, efter hans Overbeviisning, Lotteriets Onde alene kan afskaffes, og han vidste ikke nogen skjønnere eller ærefuldere Maade, hvorpaa Forsamlingen kunde næsten slutte sine Forhandlinger, end ved at antage et af disse Amendements. Justitsraad Skibsted: "Naar Bornholm har været befriet for Collecteurer, kan det dog ikke rose sig af den Lykke, at Lotteri spillet der er ubekjendt, thi jeg har selv været i det Tilfælde, at jeg har havt Ordre fra en Mand paa Bornholm at sætte Penge i Lotteriet for ham, og det kan vel have været Tilfældet for mange Flere. Ofte har jeg harmet mig over dette uheldsvangre Spil, endog indtil den Maade, hvorpaa det iværksættes, naar jeg er kommen over Torvet, hvor man opreiser en Forhøining, hvorfra en udmalet Dreng afsiger Dødsdom over Manges Velfærd; man trommer og gjør Musik for Folket, imedens man spiller dem deres Penge ud af Lommen. Dette kan ingen dansk Opfindelse være; den minder mig om fordums Dage, da man spillede og trommede for dem, der løbe Spidsrod, for at lade deres Elendighed og Jammer glemmes. Jeg stemmer desaarsag for den meget ærede anden geistlige Deputeredes første Amendement, og mener iøvrigt ikke, at der er nogen Fare for, at Forandringen vil skee paa eengang eller pludseligen, da Sagen vistnok vil blive de næste Stænderforsamlinger forelagt, og der saaledes vil hengaae 2 a 3 Aar inden Lotteriets Afskaffelse kan i det Hele finde Sted, om end nogen Jndskrænkning imidlertid maatte kunne indføres; i hvilken Tid Vedkommende da ville de have Leilighed til at forberede sig saavidt behøves. Grev Danneskjold=Samsøe oplyste, at ifølge en Meddelelse fra Lotteriet i Kjøbenhavn have fra 1 November 1837 til 30 April 1838, altsaa kun 6 Maaneder, Satserne af 1 til 2 Mk. udgjort 767,072 Stykker, af 2 til 3 Mk. 81,065, af 3 til 4 Mk. 32,927. af 4 til 5 Mk. 13,499, og af 5 til 6 Mk. kun 5413. Denne paafaldende Aftagen af Spillernes Antal i Forhold til Jndfatserne viser noksom klart, at Mængden af de fattige Spillere er langt det største. Det synes derfor saare uretfærdigt at vedligeholde en Statsindtægt, som for største Delen hæves fra den meest trængende og fattige Klasse. Den Kongelige Commissarius kunde kun have lidet at bemærke ved nærværende Sag. Ligesom han forhen har yttret, at en Petition af det Jndhold, som i Committee=Betænkningen anført og af Referenten yderligere udviklet, vilde være Regjeringen velkommen, saaledes maa han og med Biskop Mynster erkjende, at en saadan Petition vilde være særdeles ærefuld for Forsamlingen, der bestaaer af Mænd, der vilde komme til, i en ikke ubetydelig Grad at deeltage i de Afgifter, der skulde dække den omhandlede Afgang i Finantsernes Jndtægt. Agent Bruun; "Jeg skal kun tillade mig en bemærkning i Anledning af den Jndvending, der er gjort imod et interimistisk Skattepaalæg til Lotteriets Afløsning, at Eiendommene vare i den Grad betyngede, at de ikke kunde afholde nogetsomhelst videre Paalæg. Denne Anskuelse kan jeg ikke tiltræde; thi efterat Danmark i et Par Aar har været velsignet med en god Høst, og Producterne derhos været i en god Priis, maa Tilstanden, især hos Landboen, nu være af den Beskaffenhed, at en saadan Sum, som interimistisk udfordres for at indemnisere Statskassen for Afskaffelsen af Tallotteriet, uden føleligt Savn maa kunne udredes. Referenten bemærkede, at de Varelotterier, mod hvilke den Deputerede fra Odense saa stærkt har udtalt sig, svare vistnok ikke altid til det, de i deres brammende Annoncer love; især har han havt et mærkeligt Exempel herpaa fra et saadant Varelotteri i Kjøbenhavn; men de ere dog nok i Almindelighed uskadelige og fortjene i hvert Fald ingen Sammenligning med Tallotteriet. Ved Afstemningen blev Justitsraad Salicaths Amendement bifaldet med 51 St. mod 5. Da der dernæst blev stemt over, om Forsamlingen vilde fremsætte subsidiaire Jndstillinger i denne Sag, blev dette Spørgsmaal med 52 St. mod 4 besvaret benægtende, og som en Følge heraf bortfaldt Provst Birchs andet Amendement og Etatsraad Steenfeldts Amendement, saavelsom Committeens anden Jndstilling og dens Henstilling. Endelig blev Rasch's Ammen dement : "At, hvad Beslutning Forsamlingen end tager, denne bliver Bornholm uvedkommende, forkastet med 52 St. mod 4. Forsamlingen indstillede: at det allernaadigst maatte behage Hs. Majestæt at forelægge begge de næste Stænderforsamlinger et Lovudkast, som, ved Siden af at befale Tallotteriets Ophør efter Forløbet af en kort Tid, der nærmere allernaadigst bestemmes, maatte indeholde Forslag til, ved extraordinairt Paabud, saalænge indtil Finantserne kunne undvære Lottoindtægten, at dække Savnet af den Deel af denne, der falder paa Kongeriget. (Forts.)